उपकुलपतिलाई फर्काइएको विषयमा भने प्रतिवेदन मौन छ । भ्रमणमा गएकाहरूले बिनास्वीकृति १० लाख रुपैयाँ पेस्की लिएर आर्थिक दुरुपयोग गरेको समेत समितिले उल्लेख गरेको छ । पोखरा विश्वविद्यालयका पूर्वउपकुलपति केशरजंग बरालको संयोजकत्वमा गठित समितिले प्रधानमन्त्री ओलीलाई प्रतिवेदन बुझाएको हो । उपकुलपति कोइरालाले क्यानडा जान शिक्षा मन्त्रालयमा निवेदन दर्ता गराए पनि अवाश्यक प्रक्रिया नपुर्‍याएको समितिले जनाएको छ । ‘उपकुलपतिले भ्रमणमा जान स्वीकृति लिएको देखिएन,’ समितिका एक सदस्यले भने, ‘स्वीकृति नलिँदैमा प्रधानमन्त्रीले विमानस्थलबाट फर्काउने तरिकाचाहिँ मिलेन, विदेशबाट फर्केपछि कारबाही गर्न सकिन्थ्यो ।’
